OpenLLM-France/wikimedia huggingface dataset:
# Alabona

Alabona antzinako baskoien lurraldean zegoen antzinako erromatar hiria izan zen Kaludio Ptolomeoren bere K.o. II. mendeko geografia idazlanean idatzi zuenez. Haren kokapen zehatza ezezaguna da. Ptolomeok zioen eskualdea bisitatzen zutenean pretoreen egoitza zela hiria.
III. mendeko Antoninoren Ibilbidean, Allabona mansioa agertzen da, Ebro eta Jalón ibaien arteko ordoki batean zegoela esaten zuen, eta beraz, Zaragozatik gertu. Allabona hori egungo Zaragoza probintziako Alagónen zegoela esaten dute batzuek. Beste batzuentzat, ordea, Allabona hori mende bat lehenago Ptolomeok aipatu zuen ezin dira hiri bera izan.
Beste batzuen arabera, Ptolomeoren Alabona, Iruñearen mendebaldean zegoen Alantonerekin identifika daiteke, eta Alantone bera, egungo Atondorekin.
Badirudi Alabona izena, indoeuroparra izan datekeela.

## Erreferentziak

* ↑ Schulten, Adolf. (1927). Las referencias sobre los Vascones hasta el año 810 después de J.C.. , 230-232 or..
* ↑ Tovar, Antonio. (1989). Iberische Landeskunde. Zweiter Teil. Die Völker und die Städte des antiken Hispanien. , 380-381 or..
* ↑ Amela Valverde, Luis. (2013-11-10). «Las tierras de Navarra en época tardorepublicana: entre la revisión historiográfica y los nuevos planteamientos» Cuadernos de Arqueología 21: 31–50. doi:10.15581/012.21.372. ISSN 2387-1814. (Noiz kontsultatua: 2023-07-31).
* ↑ Gran Enciclopedia de Navarra | ALAVONA. (Noiz kontsultatua: 2023-07-31).
* ↑ Gran Enciclopedia de Navarra | ALANTONE. (Noiz kontsultatua: 2023-07-31).
* ↑ Sadaba, Jose. «Las Ciudades Vasconas Según Las Fuentes Literarias y Su Evolución en La Tardoantigüedad» plan.aragob.es (Noiz kontsultatua: 2023-07-31).

## Kanpo estekak

* Datuak: Q16516024
# Alabortza

Alabortza Pasaiako badian dagoen senadi eta hondartza txiki bat da, Alabortza ibaiak urak badiara isurtzen duen tokian dagoena, badiaren ezkerrenaldean. Hondarra itsasbehera denean bakarrik ageri da.
2005etik pasaitarrek egun bat antolatzen dute hondartza garbitzeko.

## Erreferentziak

* ↑ (Gaztelaniaz) «Zer berri Alabortzaz?» El Diario Vasco 2010-01-22 (Noiz kontsultatua: 2022-09-26).
* ↑ (Gaztelaniaz) A.M, -. (2021-05-27). «Pasaiako Alabortza hondartza garbitzeko hitzordua jarri dute» Noticias de Gipuzkoa (Noiz kontsultatua: 2022-09-26).
* Datuak: Q114201326
* Multimedia: Alabortza / Q114201326
# Alabita

Alabita, Deguria edo Degurixa hegoaldean dagoen haran bat da, sakonune bat, Eskoriatza eta Barrundia udalerrien arteko mugatik gertu. Bertan, bordak daude. Inguruko mendien artean, honako hauek aurki daitezke:
* Aizkorri II
* Mugarriluze (Elgea)
* Bizkarlatza
Mugarriluze mendirako bidean, mendi honetara igotzeko abiatzen den bidean, Alabitarte tumulua dago.

## Kanpo estekak

* Datuak: Q12253046
# Alacahöyük

Alaça Hüyük, Alaca Höyük edo Alacahöyük Turkiako iparraldean, Anatolian, dagoen arkeologia aztarnategia da. Aztarnategi hitita herriaren Bogazköy aitzinako hiriburu politikoa zegoen tokitik hurbil dago, ipar-mendebaldean. Herria XX. mendearen hasieran aurkitu zen. Bertan hititen eraikinen aztarnak topatu dira eta haien azpian inperial hilerri bat; bertako hilobiek 4.500 urte inguru izan ditzakete.
Indusketetan objektu asko aurkitu dira: Kobre Aroko elementu metalurgikoak, ontziteria, harribitxiak, etab. Dena dela, datu asko ez dira ezagutzen; bereziki iluna da idazkera asmatu aurreko bertako populazioaren jatorria. Zenbait espezialisten ustez Asiatik etorritako hititen aurreko populazioaren aztarnak izan daitezke.

## Kanpo estekak

* (Ingelesez): Alacahöyük
* (Ingelesez): (Metropolitan Museum of Art) Art of the first cities Royal burials at Alaca Höyük
* (Ingelesez): Photo gallery of Sphinx Gate and other Hittite structures at Alaca Höyük
* (Ingelesez): Images from Alacahöyük
* Datuak: Q558861
* Multimedia: Alacahöyük / Q558861
# Anahamulina

Anahamulina ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Hauteriviarrean, hau da, orain dela 136 milioi urtetik 130 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q3728076
* Multimedia: Anahamulina / Q3728076
# Anaheim Ducks

Anaheim Ducks AEBtako Kalifornia estatuko Anaheim hirian egoitza duen izotz hockey talde profesional bat da. NHL liga profesionalean jokatzen du. 1993an sortu zen eta etxeko partiduak Honda Center lerratokian jokatzen ditu.

## Palmaresa

-Stanley Kopa (Stanley Cup): 1
* 2006–07
-Presidenteen Trofeoa (Presidents' Trophy):0
- Konferentziako Txapeldunak: 2
* 2002–03, 2006–07
- Dibisio Txapeldunak: 4
* 2006–07, 2012–13, 2013–14, 2014–15

## Iruditegia

* Honda Center.
* Ryan Getzlaf.
* Scott Niedermayer.
* Corey Perry.

## Kanpo estekak

* Anaheim Ducks taldearen webgune ofiziala (Ingelesez)
* Datuak: Q192751
* Multimedia: Anaheim Ducks / Q192751
ieaNational Hockey League :
Mendebaldeko KonferentziaEkialdeko Konferentzia
ieaPazifikoar DibisioaAnaheim DucksArizona CoyotesCalgary FlamesEdmonton OilersLos Angeles KingsSan Jose SharksVancouver Canucks
ieaErdialdeko DibisioaChicago BlackhawksColorado AvalancheDallas StarsMinnesota WildNashville PredatorsSt. Louis BluesWinnipeg Jets
ieaAtlantiar DibisioaBoston BruinsBuffalo SabresCanadiens de MontréalFlorida PanthersDetroit Red WingsOttawa SenatorsTampa Bay LightningToronto Maple Leafs
ieaMetropoliar DibisioaCarolina HurricanesColumbus Blue JacketsNew Jersey DevilsNew York IslandersNew York RangersPhiladelphia FlyersPittsburgh PenguinsWashington Capitals :
# Anahoplites

Anahoplites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko erdiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q3089234
# Anagé

Anagé Brasilgo udalerri bat da, Bahiako estatuan kokatua. 25.438 biztanle ditu 1.336,361 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1772546
* Multimedia: Anagé / Q1772546
# Anaheim

Anaheim (ˈænəhaɪm ahoskatua) AEBtako Kalifornia estatuko Orange konderrian dagoen hiri bat da. 2010an 336.265 biztanle zituen. Estatuko hamargarren hiririk populatuena da, eta konderriko bigarrena (Santa Anaren ondoren).
1857an alemaniar jatorriko familia talde batek sortu zuen, eta 1870eko otsailaren 10ean ofizialki eratu zen.

## Klima

Datu klimatikoak (Anaheim, Kalifornia (1981–2010 bataz bestekoak)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 35 | 34 | 36 | 41 | 41 | 40 | 42 | 39 | 42 | 42 | 37 | 32 | 42 |
| Batez besteko tenperatura maximoa (°C) | 21 | 21 | 22 | 24 | 25 | 27 | 30 | 31 | 30 | 27 | 23 | 21 | 25.2 |
| Batez besteko tenperatura minimoa (°C) | 9 | 9 | 10 | 12 | 14 | 16 | 18 | 18 | 17 | 14 | 10 | 9 | 13 |
| Erregistraturiko tenperatura minimoa (°C) | -1 | -1 | 3 | 3 | 7 | 10 | 12 | 12 | 11 | 7 | 1 | 0 | -1 |
| Pilatutako prezipitazioa (mm) | 86 | 85 | 53 | 21 | 9 | 4 | 1 | 0 | 2 | 17 | 28 | 57 | 362 |
| Iturria: ||||||||||||||

## Kirola

* MLBko taldea: Los Angeles Angels of Anaheim
* NHLko taldea: Anaheim Ducks

## Iruditegia

* 1922an.
* Ikuspegi panoramikoa.

## Hiri senidetuak

* Mito, Japonia
* Gasteiz, Euskal Herria
* Orlando, AEB

## Erreferentziak

* ↑ ANAHEIM, CALIFORNIA – Climate Summary

## Kanpo estekak

* Anaheimgo Udalaren webgunea (Ingelesez)
* Datuak: Q49247
* Multimedia: Anaheim / Q49247
# Anahola (Hawaii)

Anahola Ameriketako Estatu Batuetako erroldak esleitutako leku bat da. Kauai konderrian dago, Hawaii estatuan. 2.243 biztanle ditu, 10,54442 kilometro koadroko azaleran banatuta.

## Ikus, gainera

* Kauai konderria

## Kanpo estekak

* Datuak: Q2588377
# Anahit

Anahit (armenieraz: Անահիտ) emankortasunaren eta jaiotzaren jainkosa izan zen Armenia jentilean (greziar mitologiako Afroditaren parekoa), edertasunaren eta uraren jainkosa ere bazen, baita gerrarena ere askoz urrunagoko garaietan. I. menderako armeniar panteoiko jainkorik garrantzitsu eta gurtuenetako bat bihurtu zen Mitrarekin batera. IV. mendearen hasieran Armenia kristautua izan ondoren bere gurtza desagertu egin zen, jainkosa emankor eta kastaren irudia Kristoren ama izan zen Mariagan islatu zen arren. Gaur egun, bere izena oso ezaguna da armeniar emakumeen artean.

## Kanpo estekak

* Datuak: Q2463867
* Multimedia: Anahit / Q2463867
# Anahita

Anahita edo Aredvi Sura Anahita (avesteraz: Arədvī Sūrā Anāhitā) indo-irandar pertsonaia kosmologiko baten izena da, uretako jainkosatzat gurtua (Aban), ugalkortasunari, sendaketari eta jakinduriari lotua.
Anahita bolibiar harribitxi baten izena (anahita) eta asteroide batena (270 Anahita) ere bada.

## Ikus, gainera

* Artemis Persiarra

## Kanpo estekak

* Datuak: Q484278
* Multimedia: Anahita (mythology) / Q484278
# Anahuac (Texas)

Anahuac Texasko hiri bat da. Chambers konderrian kokatua dago. 2010ean 2.243 biztanle zituen, 5,51 kilometro koadrotan banatuta.

## Ikus, gainera

* Chambers konderria

## Kanpo estekak

* Datuak: Q204982
* Multimedia: Anahuac, Texas / Q204982
# Angel Otaegi

Angel Otaegi Etxeberria (Nuarbe, 1942 – Burgos, 1975ko irailaren 27a) ETA erakunde armatuko kidea izan zen. 1974. urtean atxilotu zuen espainiar poliziak, guardia zibil baten hilketan parte hartu zuen salaketapean. 1975eko irailean guda-kontseiluan epaitu eta heriotza zigorra ezarri zioten. Protesta handiak izan ziren Euskal Herrian, Espainian eta nazioartean, baina Francok ez zituen kontuan izan eta kondena betearazi zuen hil bereko 27an. Otaegirekin batera, Juan Paredes Manot Txiki, eta FRAP erakunde armatuko hiru kide fusilatuak izan ziren.

## Ikus, gainera

* Frankismoko azken exekuzioak
* Datuak: Q80310
# Angel Maria Urdazi

Angel Maria Urdazi Zubimendi (Zumaia, 1955eko abenduaren 31) gipuzkoar futbolari profesional ohia da. Defentsa postuan jokatzen zuen. Club Deportivo Mirandésén, Deportivo Alavésen, Club Deportivo Málagan eta Club Deportivo Logroñésen jokatu zuen.

## Erreferentziak

* ↑ Angel María Urdaci. BD Futbol.

## Kanpo estekak

* Datuak: Q16302711
# Angel Olarte Arnaiz

    Artikulu hau margolariari buruzkoa da; beste esanahietarako, ikus «Angel Olarte».
Angel Olarte Arnaiz (Gasteiz, 1897ko urriaren 2a - ib., 1924ko abuztuaren 18a) arabar margolaria izan zen.
Teodoro Olarteren semea, jaioterrian eta Parisen ikasi zuen. Bere karreraren unerik garrantzitsuena Madrilgo Ateneo erakusketa-aretokoa izan zen, 1921eko azaroan
* Datuak: Q59779855
* Multimedia: Ángel Olarte Arnaiz / Q59779855
# Angel Maria Arregi

Angel Maria Arregi Ergui (Arrasate, 1926ko urriaren 1a - El Carpio, 1967ko maiatzaren 5a) euskal herritar futbolaria zen.
Auto istripu batean hil zen.

## Ibilbidea

| Kluba | Urtea(k) |
| Deportivo Maestranza Aérea de Logroño | 1945-1947 |
| CD Iliturgi | 1947-1948 |
| Úbeda CF | 1948-1949 |
| Sevilla FC | 1949-1950 |
| Real Jaén | 1950-1964 |
* Datuak: Q9098332
# Angel Martínez Baigorri

Angel Martínez Baigorri (Lodosa, 1899ko urriaren 2a - Managua, Nikaragua, 1971ko abuztuaren 5a), apaiza nafarra, idazlea eta poeta ezaguna izan zen. Nikaraguako abangoardismoaren bultzatzailea izan zen.

## Biografia

Lodosan eta Tuteran Merkataritza ikasi zuen. 1917an, 18 urte zituelarik, jesuita ordenatu zen. 1922 arte Loiola egon zen. 1925tik Burgosko Oñan Filosofia ikasi zuen. Handik, Burgos, Las Palmas eta Urduñao ikastetxetan aritu zen. 1930ean, Teologia ikasteko Oñara itzuli zen. 1932an, Jesuiten Lagundiaren supresioarekin Espainian, Belgikako Marneffera joatera behartua izan zen; 1933an apaiza ordenatu zen. Urte berean, abenduan, gaixorik, Espainiara itzuli zen. 1935 eta 1936an Bragan (Portugal) bizi zen. 1936an Nikaraguara joan zen, Granadako Zentroamerika ikastetxera irakasle bezala, 1947. urte arte. Han José Coronel Urtecho, Pablo Antonio Cuadra, Ernesto Cardenal, Luis Alberto Cabrales, Joaquín Pasos, Carlos Martínez Rivas, Fernando Silva eta beste poeta nikaraguarrak ezagutu zituen. 1948tik San Salvadorren bizi izan zen. 1950an Espainiara eta Europara itzuli zen. 1953an Mexiko Hirira joan zen eta hango Universidad Iberoamericanan Literatura irakatsi zuen, 1961 arte. Bere osasuna ez zen ona (beste araozen artean, urdailan 17 ebakuntza egin zioten) eta, ondorioz, bidaia asko egin behar izan zuen. 1961an Managuako Universidad Centroamericana sortu zuten eta hara itzuli zen. Hiri horretan hil zen, 1971ean.

## Obra

Hogeita hamar liburu baino gehiago idatzi zuen, gehienak erlijio gaiekin lotuta. Idazlearen lan asko oraindik argitaratu gabe daude, bestetik. Gurean egin diren beren poesiaren bildumeei esker ezagutu zaio batez ere. Azken urtetan bere lan guztiak bildu dira.
* Ángel en el país del águila. Madril: Ediciones Cultura Hispánica, 1954.
* Sonetos irreparables. Mexiko Hiria: Alejandro Finisterre argitaratzailea, 1964.
* Ángel poseido. Obra poética. Juan Bautista Bertránek prestatutako bilduma. Bartzelona: Río Nuevo-Ediciones 29 argitaletxea, 1978.
* Poesías completas (1917-1971). Emilio del Ríoren edizioa. Hiru liburuki. Valladolid: DIFER, 1981.
* Poesías completas. Ángel Raimundo Fernández eta Pilar Aizpún-en sarrerekin. Bi liburuki. Iruñea: Nafarroako Gobernua, 1999 eta 2000. urtekoak hurrenez-hurren. Hauek dira jasotako izenburuak: Lhenenego liburukia: Nicaragua canta en mí, Clara y fiel luz, Defensa de la Rosa, Río hasta el Fin, Cumbre de la Memoria eta Ángel en el País del Águila. Bigarren liburukia: Todo a vista de Virgen, Desde el tiempo del hombre. Nueva presencia. Dios en Blancura, Con el Hijo del Hombre, Descubre tu presencia eta En una sola llama.

## Martínez Baigorri saria

Lodosako Kulturetxeak 1984tik urtero idazlearen izena daraman poesia-leihaketa antolatzen da.

## Kanpo loturak

* (Gaztelaniaz):Gran Enciclopedia Navarra.
* (Gaztelaniaz):Angel Martínez Baigorri Ernesto Cardenalen oroimenean.
* Datuak: Q16942006
# Angel Olarte

Angel Olarte izan daiteke:
* Angel Olarte Arnaiz (1897-1924) arabar margolaria;
* Angel Olarte Lasa (1940-) gipuzkoar politikaria.
# Angel Olarte Lasa

    Artikulu hau politikariari buruzkoa da; beste esanahietarako, ikus «Angel Olarte».
Angel Olarte Lasa (Azpeitia, 1940) gipuzkoar politikaria da.
Ekonomia eta zuzendaritza ikasi ondoren, finantza munduan lan egin zuen. Bigarren Eusko Kontseilu Nagusian kultura kontseilaria izan zen. EAJren zerrendetan Espainiako Diputatuen Kongresuan egon zen.

## Erreferentziak

* ↑ (Gaztelaniaz) «Quién es quién en el nuevo Congreso de Diputados» ABC.
* Datuak: Q43654051
# Angel Oiarbide

Angel Oiarbide (Beasain, 1974 - ) Gure Esku Dago erakundearen bozeramailea da. Nazioen Mundua elkarteko kide nabarmena ere bada.
# Angel Olaran

Angel Olaran (Hernani, Gipuzkoa, 1938ko maiatzaren 18a) Wukron (Etiopia) lan egiten duen misiolaria da. Sei anai arreba izan ziren. Gaztaroa Hernaniko Portu auzoan igaro zuen. Hemezortzi urterekin Jainkoaren esperientzia pertsonala izan eta misiolari izanen zela erabaki zuen. Aita Zurien kongregazioan sartu eta Tanzanian hasi zen lanean. Han hogei urte egin ondoren ipar Etiopiara joan zen, Eritreako mugan dagoen Tigray eskualdera. Gaur egun han bizi da, Wukro izeneko herrian. Saint Mary Misioan aritzen da, hezkuntzan, osasungintzan eta behartsuenei giza laguntza ematen. Orain dela hamar urte umezurtz gelditutako haurrekin hasi zen lanean eta egun 2.250 haurren ardura du. Beste proiektu aipagarri batzuk ditugu St. Mary ikastetxea, 350 ikasle dituena, emakumeentzako mikrokreditoak eta egunero ehunka lagun elikatzen dituen Jangela Solidaria.
Gipuzkoako Foru Aldundiak 2010eko Gipuzkoako Urrezko Domina eman zion.

## Erreferentziak

* ↑ argia.com: Anjel Olaran: «Heriotza ez da lehen munduko munstroa baino»
* 1 2 presspeople: Gipuzkoako Urrezko Domina Angel Olarani
* ↑ elizagipuzkoa.org

## Kanpo estekak

* (Gaztelaniaz) Angel Olaranen webgunea
* Datuak: Q12253557
# Annabella Incontrera

Annabella Incontrera (Milan, 1943ko ekainaren 11) italiar antzezlea da.

## Filmografia

* L'inferno addosso (1959)
* Maciste contro il vampiro (1961)
* Una domenica d'estate (1962)
* L'uomo che bruciò il suo cadavere (1964)
* L'arcidiavolo (1966)
* Goldsnake anonima killer (1966)
* A suon di lupara (1967)
* L'imboscata (1967)
* Un poker di pistole (1967)
* Quella carogna di Frank Mitraglia (1968)
* A doppia faccia (1969)
* The Assassination Bureau (1969)
* Quei disperati che puzzano di sudore e di morte (1969)
* Une fille nommée Amour (1969)
* Amore Formula 2 (1970)
* Commando di spie (1970)
* No desearás al vecino del quinto (1970)
* Un dólar y una tumba (1970)
* È tornato Sabata... hai chiuso un'altra volta! (1971)
* Le calde notti di Don Giovanni (1971)
* Roma bene (1971)
* La tarantola dal ventre nero (1971)
* I pirati dell'isola verde (1971)
* Quando gli uomini armarono la clava e... con le donne fecero din don (1971)
* Le belve (1971)
* Perché quelle strane gocce di sangue sul corpo di Jennifer? (1972)
* Sette scialli di seta gialla (1972)
* La colonna infame (1972)
* L'illazione (1972)
* Rivelazioni di un maniaco sessuale al capo della squadra mobile (1972)
* Il gatto di Brooklyn aspirante detective (1973)
* Il viaggio (1974)
* Verginità (1974)
* Ciak si muore (1974)
* Le braghe del padrone (1978)
* Estigma (1980)

## Erreferentziak

* ↑ Peter Evans, Fiona Barton. (1998-4-19). «The Italian filmstar and her 25-year affair with a Labour Minister» Daily Mail.
* Datuak: Q512460
* Multimedia: Annabella Incontrera / Q512460
# Annabelle (filma)

Annabelle, 2014ko John R. Leonetti estatubatuar zinema zuzendariak zuzendutako beldurrezko film bat da. Annabelle Wallis, Ward Horton eta Alfre Woodard aktoreek antzeztu zuyen.
The Conjuring saileko filmeetako bat da, alegia, The Conjuring (2013) filmaren jarraipena. Annabelle: Creation (2017) eta Annabelle Comes Home (2019) jarraipenak dauzka.

## Argumentua

Oharra: Atal honek istorio osoa edo amaiera argitzen du.
1967, Santa Monica, Kalifornia. John Formek (Ward Horton) haurdun dagoen Mia (Annabelle Wallis) emaztearentzat opari perfektua topatu du: Anabelle dritzon eta emaztegai jantzi txuri eta garbi-garbia daraman panpin vintage eder eta ezohikoa.
Halere, Miak Annabelle oparitzat jasotzeak eragindako poztasunak gutxi iraungo dio. Gau beldurgarri batean zehar bikoteak sekta sataniko bateko kideak beren etxera sartu eta haien eraso bortitza jasango dute. Sektakideen ezusteko bisitak ez die etxean odola eta izua bakarrik utziko... izaki gaizto eta zital bati deitu baidiote... eta Anabelle panpinaz jabetu baita.

## Aktoreak

* Annabelle Wallis: Mia Form
* Ward Horton: John Form
* Alfre Woodard: Evelyn
* Tony Amendola: Aita Perez
* Kerry O'Malley: Sharon Higgins
* Brian Howe: Pete Higgins
* Eric Ladin: Clarkin detektibea
* Ivar Brogger: Burgher jauna
* Gabriel Bateman: Robert
* Shiloh Nelson: Nancy
* Geoff Wehner: Bizilaguna
* Tree O'Toole: Annabelle Higgins / Janice
** Keira Daniels: Annabelle Higgins, 7 urterekin
* Robin Pearson Rose: Ama
* Camden Singer: Harreragilea
* Morganna May: Debbie
* Amy Tipton: Camilla
* Zach Pappas: Rick
* Sasha Sheldon: Erizaina
* Christopher Shaw: Fuller
* Joseph Bishara: Deabrua

## Ikus gainera

* The Conjuring (film saila)

## Kanpo estekak

* IMDBko fitxa irakurgai (Ingelesez)
* Datuak: Q15733440
# Annabelle McIntyre

Annabelle McIntyre (1997ko irailaren 12a) australiar emakume arraunlaria da.
2020ko Udako Olinpiar Jokoetan, esku hartu zuen: Tokio 2020 (Tokio), eta urrezko domina lortu zuen lau lemazain gabekoan. Taldea hauek osatzen zuten: Annabelle McIntyrek berak, Lucy Stephanek, Rosemary Popak eta Jessica Morrisonek. 2024ko Udako Olinpiar Jokoetan brontzezko domina eskuratu zuen lemazain gabeko bikoan, Jessica Morrisonekin batera.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Lemazain gabeko laukoa |
| 2024 | Paris Frantzia | 03 ! | lemazain gabeko bikoa |
| Munduko arraunketa Txapelketa ||||
| Urtea | Lekua | Domina | Kategoria |
| 2018 | Plovdiv Bulgaria | 03 ! | Zortzikoa |
| 2019 | Ottensheim Austria | 02 ! | Lemazain gabeko bikoa |
| 2019 | Ottensheim Austria | 02 ! | Zortzikoa |
| 2022 | Račice Txekia | 03 ! | Lemazain gabeko laukoa |
| 2023 | Belgrado Serbia | 02 ! | Lemazain gabeko bikoa |
| Munduko U23 arraunketa Txapelketa ||||
| Urtea | Lekua | Domina | Kategoria |
| 2017 | Plovdiv Bulgaria | 02 ! | Lemazain gabeko bikoa |

## Erreferentziak

* ↑ "Annabelle McIntyre" olympedia.org. (Ingelesez)
* ↑ "Annabelle McIntyre" FISAren datu-basea. (Ingelesez)

## Kanpo estekak

* Datuak: Q56695922
# Annabelle Selldorf

Annabelle Selldorf (Kolonia, Alemania, 1960) Selldorf Architects New Yorken oinarritutako arkitektura-bulegoko arkitekto nagusia eta zuzendari sortzailea da.

## Lan profesionaka

2016an AIANY Ohorezko Domina jaso zuen, arkitekturako sari handi bat. Museo eta galerien berregiketan eta sorkuntzan hasi zen nabarmentzetn Sellfdorf, baina gerora etxebizitza berezien eraikinak sortzeko erreklamatu izan dute batez ere New York hirian.
Besteak beste, bere izenpea daramate eraikin hauek: San Diegoko Arte Garaikideko Museoa, Hauser & Wirth galeria, LUMA Arles, Txinako Beijingko Hiri Debekatuko Qianlong Lorategietako Interpretazio Zentroa, Sunset Park Material Recovery Facility, Neue Galerie New York, The Rubell Museum, Sterling and Francine Clark Art Institute delakoaren berrikuntza, The Mwabwindo School, eta New York hiriko zenbait etxebizitza eraikin hala nola 21 East 12th Street, 200 11th Avenue, eta 10 Bond Street..

## Erreferentziak

* Artikulu hau, osorik edo zatiren batean, ingelesezko wikipediako «Annabelle Selldorf» artikulutik itzulia izan da, 2022-12-15 data duen 1127645196 bertsioa oinarritzat hartuta. Sartze-datarik ez duten erreferentziak, edo 2022-12-15 baino lehenago datatuak, jatorrizko artikulutik ekarri dira itzulpenarekin batera.
* ↑ (Ingelesez) «AIA New York Chapter : Press Releases» aiany.aiany.org.
* ↑ (Ingelesez) «20 mujeres en la arquitectura del siglo XXI quienes formaron el mundo - RTF» RTF | Rethinking The Future 2020-12-03 (Noiz kontsultatua: 2022-12-31).
* ↑ (Ingelesez) Pogrebin, Robin. (2016-10-20). «Frick Collection Names Selldorf Architects for Its Renovation» The New York Times ISSN 0362-4331..
* ↑ West Side Story: Hauser & Wirth's new Chelsea outpost is big, clever and inclusive. 23 April 2020.
* ↑ Selldorf Architects Selected to Design Greenhouse Project at Dumbarton Oaks. .
* ↑ The 11 Most Anticipated Buildings of 2020. 14 January 2020.
* ↑ «Sunset Park Material Recovery Facility - Selldorf Architects - New York» Selldorf Architects - New York.
* ↑ The Annabelle Selldorf-designed Rubell Museum opens in emerging Miami art district. 12 December 2019.
* ↑ «David Zwirner 20th Street - Selldorf Architects - New York» Selldorf Architects - New York.
* ↑ «Mwabwindo School by Selldorf Architects» www.architecturalrecord.com.
* ↑ 21 East 12th Street. .
* ↑ «200 Eleventh Avenue - Selldorf Architects - New York» Selldorf Architects - New York.
* ↑ «10 Bond Street» Selldorf Architects - New York.
* Datuak: Q4767729
* Multimedia: Annabelle Selldorf / Q4767729
# Annabako probintzia

Annaba (arabieraz: ولاية عنابة‎) Aljeriako wilaya edo probintzietako bat da. 1.439 kilometro koadro ditu eta 640.050 biztanle 2008ko erroldan. Hiriburua Annaba da. Guztira 6 barruti eta 12 udalerri ditu.

## Barrutiak

* Annaba
* Aïn El Berda
* El Hadjar
* Berrahal
* Chetaïbi
* El Bouni

## Kanpo estekak

* Datuak: Q213944
* Multimedia: Annaba Province / Q213944
# Annabella (Cork konderria)

Annabella (irlanderaz Eanach-bile) Irlandako hego-mendebaldeko Cork konderriaren erdialdean dagoen udalerria da, Mallow udalerriaren alboan.

## Kanpo estekak

* Datuak: Q4767703
# Annabella (Utah)

Annabella Ameriketako Estatu Batuetako inkorporatutako herri bat da. Sevier konderrian kokatuta dago, Utah estatuan. 836 biztanle ditu, 1,820628 kilometro koadroko azaleran banatuta.

## Ikus, gainera

* Sevier konderrian

## Kanpo estekak

* Datuak: Q483615
* Multimedia: Annabella, Utah / Q483615